b'\n_START_ARTICLE_\n\xc3\x9chekroonine m\xc3\xbcnt (1934)\n_START_SECTION_\nKujundus\n_START_PARAGRAPH_\nM\xc3\xbcnt on kollast v\xc3\xa4rvi ning kaalub 6 grammi (lubatud viga \xc2\xb1 1%), l\xc3\xa4bim\xc3\xb5\xc3\xb5t on 2,525 sentimeetrit (\xc2\xb1 0,5%) ning selle serv on sile.\n_START_SECTION_\nAvers\n_START_PARAGRAPH_\nM\xc3\xbcndi esik\xc3\xbcljel on Eesti Vabariigi suur riigivapp mille kohal on s\xc3\xb5nad "EESTI VABARIIK" ning mille all on vermimise aasta "1934".\n_START_SECTION_\nRevers\n_START_PARAGRAPH_\nM\xc3\xbcndi tagak\xc3\xbcljel on viikingilaeva kujutis ja selle all nimiv\xc3\xa4\xc3\xa4rtus "1 kroon".\n_START_SECTION_\nV\xc3\xb5ltsingud\n_START_PARAGRAPH_\nSamasuguse kujundusega m\xc3\xbcnte on vermitud ka 1990. aastal, kuid need ei ole seaduslikud maksevahendid, vaid eraettev\xc3\xb5tja(te) poolt valmistatud suveniirid._NEWLINE_\xc3\x9cks versioon on originaalm\xc3\xbcndist v\xc3\xa4iksem, vaid 16 mm l\xc3\xa4bim\xc3\xb5\xc3\xb5duga ning selle esik\xc3\xbcljel on legendi "EESTI VABARIIK" asemel ainult s\xc3\xb5na "EESTI". Selliseid m\xc3\xbcnte valmistati nii kuldkollasest kui ka h\xc3\xb5bedasest metallist._NEWLINE_Teine versioon on ligikaudu originaalm\xc3\xbcndi suurune, kuid selle detailide kvaliteet on tunduvalt kehvem \xe2\x80\x93 n\xc3\xa4iteks vapikilbi jooned ei ole sujuvad.\n_START_SECTION_\nV\xc3\xa4ljav\xc3\xb5te Riigi Teatajast\n_START_PARAGRAPH_\nMajanduseministeeriumi rahanduseosakonna teadaanne Eesti Vabariigi 1-kroonise metallvahetusraha kup\xc3\xbc\xc3\xbcri k\xc3\xa4ibelelaskmise kohta ja nimetatud vahetusraha kirjeldus._NEWLINE_RTL 1934, 56._NEWLINE_Rahaseaduse muutmise seaduse (RT 30 - 1933) \xc2\xa7\xc2\xa7 4 ja 5 p\xc3\xb5hjal Majanduseministeeriumi rahanduseosakond laseb k\xc3\xa4ibele, alates 1. augustist 1934, Eesti Vabariigi 1-kroonise metallvahetusraha, mille v\xc3\xa4liskuju, m\xc3\xb5\xc3\xb5dud, raskus ja sulatise koostis on Rahaseaduse \xc3\xbclalt\xc3\xa4hendatud muutmise seaduses ette n\xc3\xa4htud korras kinnitatud Vabariigi Valitsuse poolt._NEWLINE_1-kroonise metallvahetusraha esik\xc3\xbcljel on reljeefis: vikingite laeva kujutis ja selle all tekst "1 kroon"._NEWLINE_Vahetusraha tagak\xc3\xbcljel on reljeefis: \xc3\xbcla\xc3\xa4\xc3\xa4rel - kaarekujuliselt tekst "Eesti Vabariik", keskel - suure riigivapi kujutis ja all\xc3\xa4\xc3\xa4rel - vahetusraha v\xc3\xa4ljaande aastaarvu number "1934"._NEWLINE_Vahetusraha l\xc3\xa4bim\xc3\xb5\xc3\xb5t on 25,25\xc2\xa0mm ja normaalkaal - 6 grammi, milles k\xc3\xb5rvalekaldumise tolerantsiks on lubatud: l\xc3\xa4bim\xc3\xb5\xc3\xb5dus kuni 0,5% pluss v\xc3\xb5i miinus ja kaalus kuni 1% pluss v\xc3\xb5i miinus._NEWLINE_26. juulil 1934. Nr. 123/L._NEWLINE_Majanduseministeeriumi rahanduseosakonna direktor A. Keller._NEWLINE_Laenude b\xc3\xbcroo juhataja Fr. H\xc3\xbcbner.'